b"\n_START_ARTICLE_\nRam\xc3\xb3n Molin\xc3\xa9 Robert\n_START_SECTION_\nCarrera esportiva\n_START_PARAGRAPH_\nVa jugar dos anys a l'equip del seu municipi, i despr\xc3\xa9s dos anys m\xc3\xa9s al Pineda. La temporada 1965-66 va fitxar pel Joventut de Badalona, avalat per Nino Buscat\xc3\xb3, i va jugar a l'equip badalon\xc3\xad durant dues temporades on va formar part de l'equip que va guanyar la primera lliga espanyola del club el 1967. Molin\xc3\xa9 va fer el servei militar a Tenerife, sent cedit per la Penya al RC N\xc3\xa1utico. A Tenerife es va casar i establ\xc3\xad la seva resid\xc3\xa8ncia a Santa Cruz de Tenerife. Va jugar al N\xc3\xa1utico durant vuit temporades. Es va retirar de la pr\xc3\xa0ctica esportiva als 30 anys per motius professionals, al ser nomenat director general d'una important entitat asseguradora._NEWLINE_Ha tingut dues filles, Ana i Yolanda, sent la segona de les dues tamb\xc3\xa9 jugadora de basquetbol i 50 vegades internacional amb la selecci\xc3\xb3 espanyola femenina. Actualment \xc3\xa9s regidora a l'Ajuntament de Santa Creu de Tenerife."